Ծանուցում Ֆինանսավորման Հնարավորության մասին

**Ժողովրդավարության հանձնաժողովի փոքր դրամաշնորհների ծրագիր**

ՀՀ-ում ԱՄՆ դեսպանություն

Հասարակայնության հետ կապերի գրասենյակ

|  |  |
| --- | --- |
| **Հիմնական տեղեկատվություն** | |
| **Ֆինանսավորման հնարավորության անվանում՝** Ժողովրդավարության հանձնաժողովի փոքր դրամաշնորհների ծրագրի մրցույթ (1-ին փուլ)  **Ֆինանսավորման գործիքի տեսակ՝** դրամաշնորհ կամ համատեղ համաձայնագիր  **Ֆինանսավորվող գործունեության կատեգորիա՝** ժողովրդավարության զարգացում  **CFDA համար(ներ)՝** 19.900 - հանրային դիվանագիտության ծրագրեր | **Ներդրումային պահանջներ՝** չկան  **Հայտարարության տեղադրման ամսաթիվ՝** 23-ը նոյեմբերի, 2016թ.  **Դիմումների հանձնման վերջնաժամկետ՝**  23-ը հունվարի, 2017թ.  **Դրամաշնորհների քանակը՝** 15-20  **Դրամաշնորհի նվազագույն գումարը՝** $ 5,000  **Դրամաշնորհի առավելագույն գումարը՝** $ 24,000 |

|  |
| --- |
| **Ծրագրի նկարագրություն** |
| ԱՄՆ դեսպանատունը, հայտարարում է 2017թ. հարկաբյուջետային տարվա Ժողովրդավարության հանձնաժողովի փոքր դրամաշնորհների ծրագրի մրցույթ՝ աջակցելու ժողովրդավարության զարգացմանը, մարդու իրավունքների նկատմամբ հարգանքի ապահովմանն ու քաղաքացիական կրթության տարածմանը Հայաստանում: Ծրագրերի ֆինանսավորումը կապահովվի ըստ միջոցների առկայության:  ***Հատուկ ուշադրության կարժանանան այն ծրագրերը, որոնք***   * կխորացնեն լրատվամիջոցների, քաղաքացիական հասարակության ու հասարակության միջև համագործակցությունը՝ վերացնելու կոռուպցիայի տարբեր դրսևորումները, * կնպաստեն մարդու իրավունքների նկատմամբ հարգանքի ապահովմանը, հատկապես հասարակության խոցելի խմբերի՝ այդ թվում հաշմանդամություն ունեցող անձանց, գենդերային հիմքով բռնության զոհերի, փախստականների և ԼԳԲՏԻ-ի համար, * կխթանեն կանանց (հատկապես երիտասարդ կանանց) հնարավորությունները և նրանց կներգրավեն իրենց համայնքներում որոշումներ ընդունելու գործընթացներում, * կխթանեն արդարացի կառավարումն ու քաղաքացիական մասնակցությունը, * կնպաստեն անկախ, բազմազան և բազմակարծիք լրատվամիջոցների զարգացմանը Հայաստանում, * կնպաստեն հայ, ադրբեջանցի և/կամ թուրք ժողովուրդների միջև համագործակցության զարգացմանը և հաշտեցմանը   Ծրագրերը պետք է հստակ սահմանեն, թե առաջարկվող գործունեության արդյունքում ինչ որոշակի ժողովրդավարական զարգացումներ տեղի կունենան Հայաստանում:  Դրամաշնորհները պետք է օգտագործվեն կոնկրետ ծրագրերի իրականացման համար: Ծրագրերը պետք է համահունչ լինեն կազմակերպության երկարաժամկետ նպատակների հետ: Ծրագրային առաջարկներում պետք է ներկայացվեն իրագործվելիք խնդիրները, ակնկալվող արդյունքները և շահառուների շրջանակը: Ծրագրում պետք է նշվի ծրագրային աշխատանքների ժամկետը (ծրագրի սկզբի և ավարտի ամսաթվերը), որը չի կարող գերազանցել մեկ օրացուցային տարին: Մենք քաջալերում ենք այլ ՀԿ-ների հետ համագործակցությունը: |

|  |  |
| --- | --- |
| **Ովքեր կարող են դիմել** | |
| **Ծրագրի շնորհառուները** | ՀՀ-ում գրանցվածհասարակական կազմակերպություններն ու անկախ լրատվամիջոցները  Դրամաշնորհները չեն կարող օգտագործվել կուսակցական քաղաքական գործունեության նպատակով: |

|  |  |
| --- | --- |
| **Լրացուցիչ տեղեկատվություն** | |
| **Գործակալության անվանումը** | Հասարակայնության հետ կապերի գրասենյակ, ՀՀ-ում ԱՄՆ դեսպանություն |
| **Դիմելու կարգը** | Բոլոր հայտերը պետք է լրացվեն անգլերեն լեզվով և ներկայացվեն ԱՄՆ դեսպանատուն (ք. Երևան, Ամերիկյան փողոց 1) կամ [grants@usa.am](mailto:grants@usa.am) էլեկտրոնային հասցեով ոչ ուշ, քան 2017թ. հունվարի 23-ը (մինչև ժամը 18:00):  ԱՄՆ դեսպանատան աշխատանքային ժամերն են երկուշաբթիից ուրբաթ ժամը 9:00-18:00: Դեսպանատունը փակ է պետական տոներին:  Եթե Ձեր դիմումը ներկայացրել եք էլեկտրոնային տարբերակով դուք պետք է ստանաք ավտոմատ հաստատում: |
| **Գնահատման չափանիշները** | Ներկայացված առաջարկների գնահատման ժամանակ հաշվի է առնվում ծրագրի համապատասխանությունը Ժողովրդավարության հանձնաժողովի դրամաշնորհային ծրագրի նպատակներին, նախանշված ծրագրային խնդիրների, գործունեության մարտավարության և շնորհառուների խմբի ընտրության նպատակահարմարությունը, ինչպես նաև հայտատու կազմակերպության կարողությունը` իրականացնելու առաջարկվող ծրագրային նպատակները: Վաշինգտոնում ԱՄՆ պետքարտուղարության համապատասխան բաժնից վերջնական հաստատում ստանալուց հետո միայն ստորագրվում է դրամաշնորհային պայմանագիրը: |
| **Հղում լրացուցիչ տեղեկատվությանը** | Հայտի ձևերը և ծրագրի պայմանների մասին մանրամասն տեղեկությունները տեղադրված են ԱՄՆ դեսպանատան կայքում՝ <http://www.usa.am/announce/dcgrant.zip> |
| **Մրցույթի մասին հանդիպումներ և շնորհանդեսներ** | Ժողովրդավարության հանձնաժողովի փոքր դրամաշնորհային ծրագրի մրցույթի մասին խոսելու համար ԱՄՆ դեսպանատունը տեղեկատվական շնորհանդեսներ կկազմակերպի տեղական հասարակական կազմակերպությունների և լրատվամիջոցների ներկայացուցիչների համար: Հանդիպումների օրերն ու ժամերը տեղադրված են [ԱՄՆ դեսպանատան կայքում](http://www.usa.am/) և [Ֆեյսբուքյան էջում](http://www.facebook.com/usdos.armenia)։ |
| **Հետադարձ կապ** | Եթե էլեկտրոնային տարբերակով ամբողջական հայտարարությունը ներբեռնելու խնդիրներ ունեք, խնդրում ենք կապնվել՝  ***Լիանա Սահակյանին***: [sahakyanl@state.gov](mailto:sahakyanl@state.gov); հեռ. (37410) 49 43 11 |